|  |  |  |
| --- | --- | --- |
|  http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË****SKUPŠTINA OPSTINE - SUVA REKA****MUNICIPALITY OF SUHAREKA** |  |

**PROCESVERBAL VI/2021**

I mbajtur me rastin e mbledhjes së 6 (gjashtë) për vitin 2021 të Komitetit për Politikë dhe Financa të KK Suharekë

**Vendi: KK Suharekë**

**Zyra: Salla e Bordit të Drejtorëve**

**Data: 21.06.2021**

**Ora : 10:00**

 **Prezentë: Të pranishëm tjerë:**

 **z. Bexhet Kuçi - Kryesues Kryetari i Komunës z. Bali Muharremaj**

*z. Nexhat Ramadani* Habibe Bytyqi - zyrtare për barazi gjinore

 *znj. Shqipe Ramaj* Reshat Reshitaj - Zyrtar për informim

 *znj. Mirlinda Muqa* Përfaqësuesi i OSBE-së

 *z. Jeton Rrakaqi* Përfaqësuesi i LMT-së

 *znj.Shkëndije Zenelaj*

*z****.*** *Leonard Shala*

Mbledhjen e hapi dhe e kryesoi Kryesuesi i Kuvendit z. Bexhet Kuçi i cili propozoi këtë:

**Rend dite**

1. **Miratimi i procesverbalit nga mbledhja e kaluar;**
2. **Shqyrtimi i projekt - vendimit për dhënien në shfrytëzim afatgjatë të pronës së paluajtshme të Komunës në Agrozonë;**
3. **Shqyrtimi i projekt - vendimit për dhënien në shfrytëzim afatgjatë të pronës së paluajtshme të Komunës në Zonën industriale;**
4. **Shqyrtimi i projekt - vendimit për dhënien e pëlqimit për të zhvilluar procedurat përmes ankandit publik për dhënien në shfrytëzim afatshkurtër të pronës së paluajtshme të Komunës ;**
5. **Shqyrtimi i projekt - vendimit për shpalljen e interesit të përgjithshëm;**
6. **Shqyrtimi i projekt - vendimit për ti ndihmuar klubit të Ballkanit;**
7. **Shqyrtimi projekt - vendimit për miratimin e Kornizës afatmesme buxhetore për Komunën e Suharekës për vitin 2022-2024;**
8. **Shqyrtimi i projekt - vendimit për formimin e komisionit përzgjedhës;**
9. **Shqyrtimi i kërkesës së sindikatës së administratës së Komunës;**
10. **Shqyrtimi i raportit të komisionit për verifikimin e pronave;**

**Kryesuesi -** para se të hedhim rendin e ditës në votim,ju njoftoj se kryetari i ka pezulluar katër pikat e para të rendit të ditës .

**Kryetari** - kur kam ardh unë në pushtet dy vendime veç kishin qenë në komision dhe nuk kemi pas të drejtë ligjore mi thirr njerëzit me nënshkrua kontratën. Për këtë arsye janë pezullua vendimet.

**Avni Bytyqi -** si zyrtar ligjor jep sqarime shtesë.

**Kryesuesi -** e hedh në votim rendin e ditës.

 **Miratohet**

**Pika 1. Miratimi i procesverbalit nga mbledhja e kaluar;**

**Kryesuesi** - e hedh në votim.

 **Miratohet**

**Pika 2. Shqyrtimi i projekt -vendimit për ti ndihmuar klubit të Ballkanit;**

**Kryesuesi** - e elaboron këtë pikë.

**Jeton Rrakaqi** - përshëndet të pranishmit.Është fyerje një vendim i tillë.Ankohi që nuk ka pare për barna për rastin e Kovid-it.Sot mi ju nda ky luks prej 80 mijë eurove ni klubi privat,kjo është skandaloze.Ne ja kemi dhënë stadiumin fal. Çdo herë kemi kërku mi ndihmu me shpenzime të rrymes,bërllogut por ligji nuk e ka leju.

**Kryetari -** me pas qenë klubi si ka qenë i Komunës,është dasht mi ndihmu.E kemi obligim moral.Këto pare i kemi bart,dhe kam thënë në mënyrë publike që janë për klubin e Ballkanit.

**Leonard Shala** - ne e kemi votu ni projekt-vendim kur e kemi bo bartjen e mjeteve.Drejtoria e Kulturës e ka ni fond prej 100 mijë euro që ndan mjete për klube sportive,dhe konsideroj që është e padrejtë mos mi ndihmu Ballkanit.E kemi obligim mi ndihmu sepse na ka bo krenar.

 **Nexhat Ramadani** - përshëndet të pranishmit.E kemi pas pikën për bartjetjen e mjeteve në subvencione.Edhe atëherë ne si gr.parlamentar kemi dal me ni propozim që vlera që keni mendu me ja nda Ballkanit është e madhe.Edhe unë jam i mendimit me ndihmu sepse e ka ngrit futbollin në Suharekë,por 80.000 është shumë, dhe është shqetësuese si tha Jetoni.Atëherë kam qenë kundër,edhe sot jam për mos me ja nda këtë shumë kaq të madhe.Nëse ndodh një lloj ndarje e votoj.

**Kryetari** - unë jam i vetëdijshëm qka thoni ju,por nëse e lëshon kompania klubin,prap kthehet pronë e Komunës dhe ne duhet me investu shumë më shumë.

**Jeton Rrakaqi -** klubin e Ballkanitnuk e doni më shumë se unë.Interesat politike i di mirë.Nexhati ta tha , ta them edhe unë që të shkojnë në mënyrë proporcionale sepse nuk jam kundër sportit.

**Kryesues** - nuk ka qytetar që nuk e do Ballkanin.Të gjitha klubet tjera kanë përfitu.

**Jeton Rrakaqi** - Pse Liria i ka dhënë dritë të gjelbër me dhënë klubin privat Kryetar?

**Mirlinda Muqa** - unë çuditem kur në Asamble ka zëra që thonë se duhet ta përkrahim sportin e tani nuk i ndihmojmë një klubi që ka arrit shumë.Ne duhet ti përkrahim sepse e kemi obligim moral.

**Nexhat Ramadani** - Mirlinda si po diskuton,po del që po bëhet politikë.Ne po diskutojmë për problemet reale.Nuk jemi kundër por kjo shumë është e madhe.Unë po dal me një propozim ndryshe e cila nuk e anulon.Ne kemi marrë shumë vendime në interes të KF Ballkanit.Kryetari e ka për detyrë mi analizu kërkesat,mundësitë buxhetore dhe me dal me një vendim të arsyeshëm.

**Jeton Rrakaqi** - pse ka ardh në këtë formë së dyti herë?Çka ka ndodh herën tjetër kur është votu?

**Kryesuesi** - në projekt-vendim ka qenë vetëm bartja e mjteteve dhe ne e kemi votu.

**Kryesuesi** - e hedh në votim.

 **3 për, 3 kundër**

**Avni Bytyqi** - meqë votat janë të barabarta, Kryesuesi mund ta përdor votën edhe një herë.

 **Miratohet**

**Jeton Rrakaqi –** lëshoj mbledhjen në mënyrë demostrative.

**Pika 3**. **Shqyrtimi projekt - vendimit për miratimin e Kornizës afatmesme buxhetore për Komunën e Suharekës për vitin 2022-2024;**

**Kryesuesi -** e elaboron këtë pikë dhe hap debatin.

**Nexhat Ramadani -** ky vendim është i rëndësishëm dhe deri në fund të qershorit duhet të miratohet sipas ligjit. Nuk dëshiroj me qenë pengesë. Kemi pas ni diskutim rreth kornizës,në të cilën nuk kam marr pjesë me vetëdije,për arsye se kontributi jonë nuk u marr parasysh.Kur vje zbatimi i këtyre vendimeve,Kryetari nuk i zbaton ato vendime tona.Unë do ta votoj sepse është në interes të qytetarëve.

**Kryesuesi** - e hedh në votim.

 **Unanimisht Miratohet**

**Pika 4. Shqyrtimi i projekt - vendimit për formimin e komisionit përzgjedhës;**

**Kryesuesi -** e elaboron këtë pikë dhe hap debatin.

**Nexhat Ramadani** - kërkon sqarime.

**Avni Bytyqi** - në vitin 2019 Ministria e Arsimit e ka nxjerr një udhëzim administrativ me të cilën e ka obliguar Komunën që vendimet apo komisionet që formohen për përzgjedhje të drejtorëve të shkollave,të miratohen në Kuvend. Dhe në 2020 është e njëjta procedurë.

**Kryesuesi** - e hedh në votim.

 **Unanimisht Miratohet**

**Pika 5. Shqyrtimi i kërkesës së sindikatës së administratës së Komunës;**

**Kryesuesi -** elaboron këtë pikë dhe hap debatin.

**Nexhat Ramadani** - me ligj nuk është ndoshta,apo me kontratë.

**Avni Bytyqi** - kontrata kolektive është burim i ligjit të Komunës.

**Nexhat Ramadani** - sa kam informacione ka kalu afati i kontratës dhe është bo një tjetër dhe ka mundësi të anulohet nga gjykata. A është e vlefshme kjo kontratë deri sa të bëhet tjetra?

**Avni Bytyqi -** kontratës së përgjithshme kolektive 3 vjeçare i ka kalu mandati. Kontrata e përgjithshme kolektive i obligon të gjithë sektorët publik që të bëjnë kontrata kolektive sektoriale.Ministria e arsimit vazhdimisht nënshkruan kontrata,i ripërtërin dhe për mua personalisht nuk ka bazë ligjore.Edhe Ministria e shëndetësisë njejtë ka vepru.

**Kryesuesi** - meqenëse i ka skadu afati,ne si KPF mundemi me ja kthy një përgjigje.

**Kryetari** - a janë duke marrë punëtorët e shëndetësisë?

**Avni Bytyqi** - Puntorët e shëndetësisë marrin me vendim të Kuvendit të Komuës së Suharekës.Edhe arsimi nuk merr për punë shujte por i realizojnë disa të drejta të tyre.

**Nexhat Ramadani** - ai vendim në çka u bazu a ka pas kontratë?

**Avni Bytyqi** - jep përgjigje.

**Kryetari -** për mu janë të barabartë,si të arsimit ,si të komunës. Duhet të kemi kujdes,mos të bëjmë dallime.

**Leonard Shala** - është mirë me bo një analizë dhe me i pa implikimet buxhetore sa i kemi. Unë në parim kisha dasht me ja realizua.

**Nexhat Ramadani -** unë nuk jam kundër dhe jam për me diskutu në Asamble.

**Avni Bytyqi** - jep sqarime shtesë si zyrtar ligjor.

**Kryesuesi** - e hedh në votim.

 **Unanimisht Miratohet**

**Pika 6. Shqyrtimi i raportit të komisionit për verifikimin e pronave;**

**Kryesuesi -** e elaboron këtë pikë.

**Nexhat Ramadani** - a ka naj raport ma detal për secilin?

**Leonard Shala** - është një material voluminoz,është lista prej 1804 pronave.Këtë raport do ta prezantoj Xhemajli.Unë pata propozu me printu dhe me iu dhanë kopje fizike secilit asamblist.

**Nexhat Ramadani** - kërkoj me na siguri kopje fizike ose kopje elektronike.

Takimi përfundoi: **10:45 Procesmbajtësja:**

 Dafina haziraj